Diari Oficial de la Generalitat Valenciana


Sumari del DOGV 5457, del 23-02-2007 (2007/1949)

RESOLUCIÓ de 16 de gener del 2007, de la Direcció General de Treball i Seguretat Laboral, per la qual es disposa el registre i la publicació de l'Acord de la Comissió Mixta Paritària del Conveni Col·lectiu Autonòmic de Derivats del Ciment sobre aplicació en l'any 2007 de la jornada anual establida en el text del conveni (8000535).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5457

Data del DOGV
:   23-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1949


Data del document
:   16-01-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * ciment
    * conveni col·lectiu

Vista l'acta de l'acord subscrit el 21 de desembre del 2006 sobre determinació de dies no laborables en l'any 2007 a fi d'assegurar el compliment de la jornada anual de 1.740 hores pactada en el Conveni Col·lectiu Autonòmic de Derivats del Ciment, subscrit per la Comissió Mixta Paritària, que està integrada, d'una part, per les organitzacions empresarials Asociación Valenciana de Empresas de Prefabricados de Hormigón, ANEFHOP, APECC i FEDCAM, i d'una altra, pels sindicats UGT-MCA-PV i CCOO-FECOMA-PV, i de conformitat amb el que disposa l'art. 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, i articles 2, 3 i 6 del Reial Decret 1040/1981, de 22 de maig, sobre Registre i Depòsit de Convenis Col·lectius de Treball, esta Direcció General de Treball i Seguretat Laboral, conforme a les competències que té transferides segons Reial Decret 4105/82, de 29 de desembre, acorda  
Primer  
Ordenar la seua inscripció en el Registre de Convenis Col·lectius de Treball d'esta direcció general, amb notificació a la Comissió Negociadora, i dipòsit del text original de l'acta.  
Segon  
Disposar la seua publicació en el Diari Oficial de la Comunitat Valenciana.  
València, 16 de gener del 2007.- El director general de Treball i Seguretat Laboral: Román Ceballos Sancho  
COMISSIÓ MIXTA PARITÀRIA D'INTERPRETACIÓ DEL CONVENI COL·LECTIU AUTONÒMIC DE DERIVATS DEL CIMENT  
A València, el 21 de desembre del 2006, a les 11.30 hores es reunixen en els locals de la Federación Valenciana de Empresarios de la Construcción, situats a València, al carrer Músic Peydró núm. 36 els representants sindicals i empresarials de la Comissió Mixta Paritària d'Interpretació del Conveni Col·lectiu Autonòmic de Derivats de Ciment de la província d'Alacant, Castelló i València, per a assegurar en eixe any el compliment de la jornada anual, establida en 1.740 hores per al passat any 2006.  
Una vegada estudiades les propostes de les representacions dels treballadors i de les empreses, s'adopta l'acord següent:  
Llevat de pacte en contra entre empresa i treballadors, que podran establir el calendari que lliurement convinguen, per a l'any 2007 les parts firmants estan d'acord que, sense perdre el seu caràcter laboral per a futurs convenis, es consideren com no laborables, els dies següents, a efectes d'assegurar el compliment de la referida jornada anual de 1.740 hores de treball efectiu, equivalent a 217,5 dies laborables de 8 hores diàries. S'han computat per al càlcul tots els dies laborables sobre la base de 22 dies laborables de vacances per a l'any 2007.  
En cas de desavinença se sotmetrà el conflicte a la Comissió Paritària d'Interpretació i Vigilància del conveni.  
En el cas que les festes locals coincidiren en dissabte o en algun dels dies assenyalats com a reducció de jornada, es compensarà el seu gaudi amb una altra data de comú acord entre empresaris i treballadors.  
En el supòsit dels treballadors a torns caldrà ajustar-se al que disposa l'article 31-b) del Conveni Autonòmic 2001-2002.  
Província València Província Castelló  
- 5 de gener. - 5 de gener  
- 20 de març. - 16 de març mitjana jornada  
- 30 d'abril - 20 de març  
- 8 d'octubre - 30 d'abril  
- 2 de novembre - 8 d'octubre  
- 7 de desembre - 2 de novembre  
- 24 de desembre - 7, 24 i 31 de desembre.  
- 31 de desembre  
- 4 hores el dia 16 de març.  
Província d'Alacant  
- 4 hores el dia 5 de gener.  
- 5 d'abril.  
- 30 d'abril.  
- 8 d'octubre.  
- 2 de novembre.  
- 7 de desembre.  
- 24 de desembre.  
- 31 de desembre.  
- El dia anterior o posterior a la festa patronal.  
El dia anterior o posterior a la festa patronal que s'indica en el cas d'Alacant és extensible a qualsevol dels dos festius locals, aclarint que és un únic dia festiu que es podrà gaudir el dia laboral immediatament anterior o posterior a qualsevol de les dues festes d'àmbit local.  
En el cas que, com a conseqüència de la negociació del Conveni General del Sector, s'establisca una jornada distinta les parts acorden reunir-se per a realitzar l'ajust oportú.  
Ambdues parts es comprometen a reunir-se cada any a fi d'acomodar la jornada laboral anual que el Conveni General del Sector fixe per a cada exercici.  
Es faculta la Sra. Beatriz Elipe Songel per a dipositar la present acta, a efectes del seu registre en la Conselleria d'Economia, Hisenda i Ocupació, i posterior publicació en el diari oficial corresponent.  
I en prova de conformitat firmen ambdues representacions en el lloc i la data abans indicats, a les 12.30.